cyanic-selkie/wikianc huggingface dataset:
Воена морнарица на САД
Воената морнарица на САД е дел од Одделот за морнарица, заедно со Маринскиот корпус на САД, како нејзина рамноправна сестринска служба. Одделот за морнарица е предводен од цивилниот Секретар на морнарицата. Одделот за морнарица е воен оддел на Министерството за одбрана, на чие чело стои Секретарот за одбрана. Шеф за поморски операции е најстариот офицер на морнарицата кој служи во Одделот за морнарица.
VH1
VH1 (Видео Хитови Еден) е американска платена телевизиска мрежа со седиште во Њујорк, во сопственост на ViacomCBS. Првично создадена од страна на Warner-Amex Satellite Entertainment, во времето на поделбата на Warner Communications и оригиналниот сопственик на MTV. Била пуштена во етер на 1 јануари 1985 година, на честотата на Cable Music Channel, на Тurner Broadcasting System.
Во јануари 2016 година, речиси 90,2 милиони домаќинства во САД биле приклучени на VH1.
Формат и VJs (1985-89)
Првичната идеја за VH1 била пласирање на лесна поп-музика, вклучувајќи музичари како Оливија Њутн-Џон, Кени Роџерс, Карли Сајмон, Тина Тарнер, Елтон Џон, Били Џоел, Ерик Клептон, Стинг, Дона Самер, Род Стјуарт, Кени Џи, Мајкл Болтон, Анита Бејкер, Чикаго и Флитвуд Мек. Каналот требал да привлече публика на возраст од 18 до 35 години, па дури и постари. На почетокот често биле емитирани видеа од концертите и снимените изведби од Мотаун и други музички нумери од 1960-тите. На 1 јануари 1985, каналот дебатирал со снимката на The Star-Spangled Banner на Марвин Геј, кој умрел една година пред каналот да биде пуштен во етер.
Од самиот почеток, VH1 бил брендиран како урбана верзија на својот сестрински/родителски канал. На каналот повеќе била пуштана џез и Р&Б музика отколку на MTV.
Првите водители биле радио ветераните: Дон Имус (од WNBC), Френки Крокер (од WHTZ), Џон Бауман (од Sha Na Na), Боби Риверс и Рита Кулиџ.
"New Age" музичките видеа продолжиле да се емитуваат на каналот и во 1990-тите години, со термин во неделата наутро, во музички блок од два часа со наслов "Sunday Brunch."
Почетоци (1989-1994)
VH1 по неколку години од основањето главен фокус ставал врз класичниот рок и поп нумерите од 1980-тите години. Во еден период се емитирале и музички видеа со кантри музика во едночасовен блок во попладневните часови.
Во тој период се емитувала и друга програма. Освен музичката, имало и емисија со комичарката Рози О'Донел, во која учествувале и други комичари, аматери и ветерани, под име "Stand Up Spotlight ".
Во тој период најпопуларни биле долгите тематски музички блокови, распределни според изведувачите, годината кога се изведувани, или видот на музиката. Една од најпопуларните викенд програми од овој серијал била "Премотај ја лентата", во која се пуштале блокови со музички нумери од 1980-тите години.
Копаничарство
Копаничарство или дрворез — применета уметност, а според некои и занает, на изработка на предмети и резби од дрво. Вредноста на изработките е дотолку поголема колку што е поголем предметот, подлабока резбата и поквалитетно дрвото. Во таа смисла, резбите се изработуваат од тврди дрва, најчесто од орев, и се разликуваат плитка и длабока резба. Во Македонија копаничарството има милениумска традиција, што е потврдено со археолошки наоди.
VH1
Почетоци (1989-1994)
Исто така, во 1991 година, голема популарност стекнала утринската програма наречена "Хитови, вести & времето" што се давала од 7 до 9 часот наутро (подоцна била продолжена до 10 часот). Таа била составена од емитување на стари и нови музички видеа, заедно со 90 секунди вести и временска прогноза. Оваа идеја згаснала во пролетта 1994 година, една недела пред каналот да се ребрендира.
Копаничарство
Копаничарството во Македонија во древни времиња
За да ги пронајдеме корените на древното македонско копаничарство мора да се послужиме со археолошките пронајдоци на нашата етничка територија и во светот. Досега пронајдените факти, презентирани во музеите, литературата и во медиумите зборуваат за темата што ја интересира јавноста, особено копаничарите. Со сигурност може да тврдиме дека не постои опипливо, зачувано копаничарско дело од античко време, поради краткиот век на животот на дрвото. Археолошките пронајдоци зборуваат за големото културно-историско богатство и за низа предмети и детали изработени од камен, мермер, керамика, метал и др. Дрвото, кое сигурно било застапено, се распаднало, не може да посведочи за неговата уметничка и историска вредност.
VH1
VH1 Наградна игра - Шевролет корвети за гледачите
За да стигнат до поширока и помлада публика, VH1 во 1990 година организирал голема наградна игра. Премија биле 36 автомобили од колекцијата „Chevrolet Corvettes“, сите модели почнувајќи од 1953 година. Колекцијата во тоа време била проценета на над 1 милион американски долари. Гледачите се квалификувале за учество со јавување на телефон, по цена од 2 долари по повик. Во натпреварот учествувале над 4 милиони гледачи. Наградата ја добил маж од Лонг Ајленд, Њујорк, кој веднаш ја продал целата колекција на уметникот Питер Макс за 500.000 долари. Макс имал намера да ги искористи автомобилите за уметнички проект, но тоа никогаш не се случило и целата колекција завршила заборавена на подземен паркинг во Њујорк, повеќе од 20 години, речиси целосно уништена.
VH1: Прво музика (1994-2003)
Во Мај 1994 година, поради опаѓање на рејтингот, VH1 се ребрендирал во VH1: Музика Прво (англ. VH1: Music First). Во периодот од 1994-1998 година стартувал серијалот „Историја на музички видеа од А до Ш“. Во овој блок се емитирале мини маратони на видеа поделени според изведувачите. Во 1996 година, VH1 почнал сè повеќе да наликува на сестринскиот канал MTV. На плејлистата сè повеќе се вклучувале рок нумери. Полека, но сигурно, рејтингот повторно почнал да опаѓа.
Копаничарство
Копаничарството во Македонија во древни времиња
Пронајдената кралска гробница во Кутлеш зборува за високото културно и историско богатство со врвни уметнички елементи. Тоа е претставено на ковчегот со 16-зрачното сонце, декоративна плитка пластика во огледален одраз со богати орнаменти, ногарки што завршуваат со лавовски шепи, пронајдени се златни желади и дабови лисја во вистинска големина. Ако се споредат античките пронајдоци во Кутлеш со сегашните резбани дела и со иконостасите во црквите и манастирите, се забележува видна сличност, блискост и истородност. Желадите и дабовите лисја во злато и желадите и дабовите лисја на иконостасите во дрво слободно може да речеме дека се исти и подеднакво употребувани и застапени во уметноста во етничките граници на Македонија. Лавовските шепи од ковчегот и денеска се резбаат како декор на мебел.
VH1
Видео Одбројување
Како дел од ребрендирањето на VH-1 во 1994 година, каналот започнал нова серија, "VH1 Топ 10 Одбројување". На топ листата се наоѓаат 10 музички видеа одбрани во текот на една недела. Изборот се прави според: продажбата на плочите, радио емитирањата, барањата на гледачите. Шоуто, во 2015 година, било преименувано во "Топ 20  Одбројување", а кон крајот на истата година било откажано.
Pop-Up Видео
Есента 1996 година, VH1 премиерно ја емитувал емисијата Pop-Up Видео, во кое музички видеа се илутрирани со "pop-ups" (познати како "меурчиња") во кои се појавувале информации и интересни факти за групите и пејачите, нивните кариери, цитати и анегдоти. Во тој период ова било најгледано шоу на VH1.
Копаничарство
Копаничарството во Македонија во древни времиња
Флората и фауната во античко време, врежана во мозаиците, мермерите, монетите, керамиката, и растителниот и животинскиот свет што денеска е најчест мотив на иконостасите. Најзастапени елементи во копаничарската уметност, во античкиот и во сегашниот период, се: риба, елен, ламја-андрогин (дракон), сатир, кентавр, грифон, лав, орел, паун, змија, лисје, цветови и плодови од смокви, лоза, афион, даб и други. Во античко време, на влезовите во кралските палати и престоли се поставувале по два лава-чувари во скулптура. Таа традиција продолжила низ вековите, а денеска во старите и во новите цркви и манастири се ставаат како задолжителни копаничарски елементи покрај владичките престоли (тронови). Сатирот, грифонот, кентаврот и други митолошки суштества во иконостасите се често практикувани елементи и ги има насекаде во различни модификации изрезбани во дрво. Тоа е уште еден знак за античките корени на копаничарството во Македонија. Ликот на ламјата е добро познат во уметноста на многу древни народи и во средниот век во Европа. И порано и денес ламјата се става до распетието на иконостасите.
VH1
VH1 Storytellers
Во февруари 1996 година, VH1 повторно имал голем пробив со емисијата, VH1 Storytellers. Шоуто почнало со приказната на Реј Дејвис. Во секоја од епизодите кои траеле по еден час, уметниците се појавувале пред публика (главно мала и интимна), и во живо ги коментирале музичките изведби, кажувајќи анегдоти за песните, како тие настанале, како биле напишани, како реагирала на нив публиката. Заедно со Дејвис, во серијата емисија зеле учество голем број музичари меѓу кои: Калчр Клаб, Вили Нелсон, Џони Кеш, Кени Вест, Том Вејтс, Деф Лепард и Мит Лоф.
Зад Музиката
Во август 1997 година, VH1 направил уште една хит емисија насловена Зад Музиката (Behind the Music).
Копаничарство
Копаничарството во Македонија во древни времиња
Во античкиот град Баргала е пронајдена резба стара 17 века. На таа резба на дрво се претставени луѓе, лавови и геометриски декорации од крајот на IV век. Изрезбаните симболи и елементи во јагленисаното дрво зборуваат за тесна врска меѓу древноантичките, тогашните (во IV век) и сегашните резби.
VH1
Зад Музиката
Во ова шоу биле емитувани интервјуа и биографии на некои од најголемите музички ѕвезди..Премиерната епизода била посветена на Milli Vanilli. Во наредниот период биле прикажани интервјуа и биографии на Queen, Meat Loaf, Тори Ејмос, MC Hammer, Шер, Оасис, Steppenwolf, Флитвуд Мек, TLC, Откачениот Ал Јанковиќ, Megadeth, Бритни Спирс, Селена, Petra, Pantera, Еминем и други.
Копаничарство
Копаничарството во Македонија во древни времиња
Поврзаноста на античкиот период и на копаничарските школи (Прилепско-слепченската во XV и XVI век, Светогорската на Атос во XVII и XVIII век и Дебарско-охридската во XIX век и денеска е изразена и видна преку приказ на елементите, симболите и на мотивите што се користеле во античко време и сѐ до денес.
VH1
Зад Музиката
При крајот на 1990-тите години, шоуто почнало да згаснува.
Легенди
Набргу потоа, VH1 создал слична серија, "Легенди " (првично спонзорирана од страна на AT&T), во која се профилирале музичари со значителен придонес за музичката историја, кои можеле да се оквалификуваат како вистински легенди.
Копаничарство
Копаничарството во Македонија во XIV-XIX век
Во Македонија се зачувани голем број предмети, релјефи и верски украси од резба од периодот XIV-XIX век. Најпознати школи во тој период во Македонија биле Прилепско-слепченската во XV и XVI век и Дебарско-охридската во XIX век. Речиси сите поголеми цркви имале предмети и украси од резба, а во некои целата внатрешност била украсена со резба. Најпознати сочувани дела од овие мајстори се иконостасите во црквите Св. Јован Бигорски кај Дебар и Св. Спас во Скопје. Покрај тоа, и побогатите куќи биле украсувани со мотиви од резба, познат пример за тоа е таванот во една од собите на музеј - куќата на Робевци во Охрид.
VH1
Легенди
Ова шоу ги опфатило: Aerosmith, Bee Gees, Дејвид Боуви, Џони Кеш, Ерик Клептон, The Clash, Џорџ Клинтон, Сем Кук; Crosby, Stills, Nash & Young; The Doors, Џон Фогерти; Арета Френклин; Марвин Геј; The Grateful Dead; Guns N' Roses; Џими Хендрикс; Мајкл Џексон; Еминем; Елтон Џон; Џенис Џоплин; Би Би Кинг; Лед Цепелин; Џон Ленон; Куртис Мејфилд; Нирвана; Пинк Флојд; The Pretenders; Red Hot Chili Peppers; Queen; Брус Спрингстин; Тина Тарнер; U2; Stevie Ray Vaughan; The Who и Нил Јанг.
Копаничарство
Начин на работа
Копаничарите обично работеле во тнр. тајфи од еден или повеќе мајстори и неколку помошници. За длабење на дрвото користеле метални длета и дрвени чекани со различни големини. Материјалот морал да биде суво и цврсто дрво, и затоа одбирале најчесто орев, и тоа сушен повеќе години. Најпрво дрвото се фиксирало за цврста подлога (работна маса) и потоа на него со молив се нанесувал мотивот. Потоа се длабело дрвото така што остане само мотивот, и тоа најпрво грубо, со поголеми длета, а потоа и фините детали, со помали.
Се настојува целата резба да биде од едно парче дрво, бидејќи ако е составувана постои опасност составните делови да се раздвојат.
VH1
VH1 Дива концерти
Во 1998 година, VH1 започнал со емитување на првиот годишен VH1 Дива концерт, со "дивите": Арета Френклин, Мараја Кери, Шанаја Твејн, Глорија Естефан, Селин Дион и специјалната гостинка Керол Кинг. Втората серија на шоуто на "Дивите" била продуцирана во 1999 година со: Витни Хјустон, Тина Тарнер, Шер, LeAnn Rimes, Mary J. Blige, Billy Joel, Chaka Khan, Brandy, и специјалната "дива" Елтон Џон.
Тоа беше огромен успех. Наредните години следеа: Дајана Рос, Дона Самер, Destiny's Child, Kelly Clarkson, Jordin Sparks, Мајли Сајрус, Џенифер Хадсон, Шакира, Дебора Хери, Anastacia, Dixie Chicks, Gladys Knight, Patti LaBelle, Џесика Симпсон.
Метал, алтернативен рок, латино, рап
На крајот на 2002 година, VH1 на своите топ листи ги стави и раперите. Најновите видеа на Еминем, Nelly, Jay-Z, Snoop Dogg, Busta Rhymes, Missy Elliott и Eve се најдоа на Топ 20.
Каналот им даде простор и на латино-музичарите: Рики Мартин, Марк Ентони, Енрике Иглезиас, Thalía, Шакира.
Ново лого- кутивче (2003-2013)
Во август 2003 година, телевизиската мрежа повторно го смени фокусот, наместо "Музика прво" стави box лого. Настрана се ставија риелити програмите, а фокусот се стави врз поп-носталгијата.
Сакам... серии (2002-2014)
Во 2002 година, VH1 емитувал серијал од десет делови насловен "Ги сакам 80-тите". Серијата била адаптација на серија која во 2000 година се емитувала на Би-би-си. Успехот на овој носталгичен серијал ја поттикнал мрежата да создаде цела серија слични тематски програми, поделени по музички декади.
40 Најлоши
Во 2004 година, VH1 почнал мини-серија насловена "50 најлоши песни, кога и да е". Потоа следуваа: "40 најлоши љубовни песни, кога и да е", "40 најлоши метал песни, кога и да е" итн.
Celebreality
Во јануари 2005 година, VH1 го промовираше својот блок од риелити шоуа под име Celebreality.
Сегашност (2013 година–денес)
На 5 јануари 2013, VH1 воведе ново лого кое наликува на првото. Логото има знак "плус" во него, со кое се сугерираат дополнителните содржини во програмата.
Во првиот квартал на 2016 година, VH1 објави дека бележи највисок рејтинг во претходниот период од шест години, а во исто време рапидно се зголемува и бројот на претплатници. За тоа се залужни емисиите: Love & Hip Hop, Stevie J & Joseline Go Hollywood, K. Michelle: My Life, Mob Wives.
Исто така, во 2016 година, VH1 ja вратил и поранешната риелити серија America's Next Top Model.
VH1 продолжува со менување на програмата, во согласност со реструктурирање на програмската шема на ViacomCBS од 2017 година.
Интернет
Мрежното место на VH1 е поставен на крајот на 1990-тите години.
Жаби (комедија)
Жаби (Βάτραχοι) е комедија на античкиот комедиограф Аристофан која за првпат е изведена на фестивалот „Ленеја“ во состав на Дионисиите во Атина во 405 г. п.н.е.
Содржина
Според толкувањето на Радмила Шалабалиќ, идејата која е содржана во комедијата се однесува на напорите на поетот да им укаже на жителите на Атина на можниот излез, некаков спас од потполната пропаст во војната со Спарта. Аристофан ја излага идејата дека за атињаните спасот веќе не е ни во мирот, ни во војната, туку во враќање на идеалите на минатото, идеалите од времето на победата во Маратон и Саламина кои во литературата се симболизирани од јунаците на Есхил. Спасот е во она што е пропуштено: доколку се држеле до принципите на умереност и правичност не би ни дошло до атинскиот империјализам и бескрајното војување.
Во другото значење комедијата на Аристофан претставува прва детална и образложена книжевна критика во современо значење. Неговите проценки за целите на поезијата, препораките и критиките имаат вредност на сериозна теорија. Таа е прв придонес кон книжевната естетика во светската книжевност (Дројзен).
Самиот наслов на комедијата е пародија на софистичко надзборување (кое исто така е критикувано од Аристофан), односно аристократско-олигархиското интелектуално брборење и демократско-демагошкото гласно крекање.
Кратка содржина
Во „Жаби“ грчкото божество Дионис, очаен заради состојбата со трагичката уметност во Атина, тргнува во Адот за да го врати поетот Еврипид назад во живите. Со себе го носи својот роб – слуга Ксантија кој е попаметен, посилен, порационален, похрабар и поучтив. Уште на почетокот тие разменуваат реплики со хумор кој треба да ја засмее публиката, но кој всушност повикува на преиспитување на вкусот и на доведување во прашање на стандардите за книжевноста. Исто така служи и за исмевање на некои Аристофанови колеги комедиографи. За да најде соодветен пат до Адот, Дионис бара помош од својот полубрат Херакле кој веќе бил таму кога го земал Кербер. Дионис се појавува на неговата врата преоблечен како него и демонстрирајќи храброст што на Херакле ќе му биде смешно. Пред да ги добие саканите информации Дионис ќе дискутира со Херакле за книжевнoста со што ќе открие што всушност тој бара во Адот – да го врати во живите големиот поет Еврипид бидејќи од оние кои се останати повеќе нема големи поети.
На прашањето кој пат е најбрзиот до Адот, Херакле одговара со три можности: бесење, пиење отров или скокање од кула. Дионис како и Херакле е божество, па ова не се оние патишта кои тој ги бара. Затоа тој ќе се одлучи за патување преку Ахерузиското Езеро – по патот по кој и самиот Херакле одел.
Кога Дионис ќе стигне кај езерото, Харон го носи преку езерото. Но, Ксантија, бидејќи е роб којшто не ја извојувал својата слобода во Битката кај Аргинуза за одбрана на Атина, не може да се вози со чамецот на Харон. Кога Дионис ќе помогне во веслањето на чамецот за првпат ќе се чујат жабите по кои комедијата го носи името. Тие постојано повторуваат: „Брекекекекс, коакс, коакс“ и Дионис се приклучува. Кога ќе стигнат на другиот крај на езерото, Дионис повторно се среќава со Ксантија кој пеш да го обиколил езерото. Таму ги пречекува и плаши чудовиштето Емпуза кое според верувањата може да зема различни застрашувачки облици. Наскоро потоа се појавува хорот на мисти (луѓе кои пред да умрат биле следбеници на култот на Деметра и Персефона и правеле ритуали во Елеусинските мистерии).
Следната средба е со Еак, вратарот на Адот, кој заради маската на Дионис мисли дека тој е Херакле, па сè уште гневен заради тоа што грчкиот јунак го украл Кербер, се заканува дека ќе му се освети со неколку чудовишта. Дионис е уплашен и ја менува својата облека со Ксантија. Тогаш доаѓа слугинката и таа е среќна што го гледа Херакле и го кани на гозба и сега Ксантија радо ја прифаќа таа понуда. Дионис тогаш сака да се врати во облеката, но штом повторно ќе ја земе ќе се сретне со уште луѓе кои му се лути на Херакле и повторно ќе му ја даде облеката на Ксантија.
Конечно се враќа Еак и тој ќе се обиде да разреши кој е божество, а кој човек од овие двајца и иако Дионис ќе каже дека е бог, тој нема да му поверува. Така тој ќе ги камшикува двајцата како тест за тоа кој има навистина натчовечки моќи. Но двајцата издржуваат, и двајцата го поминуваат тестот и тој мора да ги пушти да влезат кај Плутон и Персефона, бидејќи само тие како божества ќе можат да видат кој е навистина божество од гостите во Адот.
А во палатата на Плутон, Дионис го наоѓа Еврипид во конфронтација со Есхил. Еврипид кој е скоро починат, го предизвикува големиот Есхил за титулата „Најдобар трагичен поет“ која дава место на масата покрај Плутон во Адот и која дотогаш му припаѓала на Есхил. Започнува натпревар со Дионис како судија. Двајцата трагичарии еден по друг кажуваат стихови од своите драми и се исмеваат меѓусебно. Еврипид твдри дека ликовите во неговите драми се подобри, бидејќи се поблиски до секојдневниот живот и пологични, додека Есхил верува дека неговите идеализирани ликови се подобри бидејќи се херои и имаат висок морал.
Композиција и структура на комедијата
Композицијата е сочинета од пролог, парода, парабаза, книжевен агон помеѓу Есхил и Еврипид и весел комос на крајот. Во прологот претставен е главниот јунак на комедијата – Дионис, со својот роб Ксантија. Дионис е упатен во долниот свет за да врати назад еден вистинки голем поет како што е Еврипид. Мотивот на симнување во долниот свет често се среќава во митологијата (Орфеј), епот (Одисеј – епизодата со Лестригонците, Кирка, Тиресија), во Енедиа, во Епот за Гилгамеш и во фолклорот на многу народи. Аристофан дава слика на Адот кој е составен од Ахерузиското Езеро, место со застрашувачки бештии и орфичка област која е место за чистење на грешните. Во пародата настапува хорот на мисти, оние кои водат блажен живот во Адот бидејќи биле посветени на Елевсинските мистерии. Пародата содржи коментари упатени до соверемени личности, поети, политичари: комедиографот Кратин, даночникот Торикион, поетот Конесиј, екстремниот демократ и демагог Архедем итн.
Во текот на пародата дејството напредува. Дионис и неговиот роб Ксантија се наоѓаат пред влезот на Адот. Пред вратите доаѓа до замена на идентитеот, а бидејќи Еак, вратарот во Адот, ни со ќотек не може да открие кој е кој, ги испраќа двајцата кај Плутон за да се разреши забуната.
Хорот потоа ја изведува парабазата, интермецо кое не е поврзано со дејството на комедијата, а кое ги коментира актуелните политички случувања во Атина. Хорот бара простување за припадниците на олигархиската партија и ја нагласува вината на нивниот водач Фриних, а останатите ги смета за заведени. Бара за нив да се обезбеди јавно судење, кое е право на сите атињани, и да им се вратат политичките права. Го исмева Клерофонт, демагогот на екстремните демократи, противник на мирот. На крај заклучува дека во Атина се ценат лошите луѓе, а чесните и благородните се отфлени.
Еврипид му замерува на Есхил за статичност и бавно развивање на драмското дејство, за долги делови на глумецот без текст на сцена, за предолги хорски партии, за висок стил, чудни кованици и тавтологија во пролозите. Еврипид го фали своето творештво заради воведување на говорен јазик, целосно претставување на своите јунаци во прологот, прикажување на секојдневниот живот и навики, воведување на ликови од секојдневниот живот кои говорат со јазикот на обичните луѓе и за владеење на здрав разум Есхил му замерува на Еврипид што ја запоставил основната функција на драмската поезија, а тоа е да ги воспитува и учи на морал луѓето, да ја развива свеста и разумот. Идеалот на Есхил е јунаштвото. Тој му замерува на Еврипид за употреба на секогаш истото метричко клише во прологот, честата употреба на демунитив, музички иновации, обработка на тривијални теми со помпезен и патетичен стил, избор на теми и мотиви (инцест и скрвнарење) кои лошо влијаат на граѓаните.
Поетскиот агон е нерешен. На крај Дионис бара совет за Атина. Еврипид бара олигарсите да се врата на власт, а е против Алкибијад. Есхил предлага флотата да се обнови, да се потрошат средства и Спарта да се нападне од море.
На крај победник е Есхил и комедијата завршува со весел комос.
Шахот во 2003 година
2003 во шахот содржи некои значајни настани.
Црквиште (Ранченци)
Црквиште — археолошко наоѓалиште во светиниколското село Ранченци. Претставува средновековна црква и некропола. На 3 км јужно од селото, во лозјето на еден жител има грамади од градежен материјал (тегули, имбрекси и камен), што иницира постоење на црква и некропола.
Потоси
Потоси (шпански: Potosí) е град во Боливија, главен град на департманот Потоси. Градот се наоѓа на надморска височина од 4.067 метри и тоа го прави еден од највисоките градови во светот. Градот се наоѓа во близина на Серо де Потоси, планина за која се смета дека е богата со сребро. Поради планината градот бил доста значаен во минатото и бил главен снабдувач на сребро за Шпанското Кралство.
Прелом (минералогија)
Во минералогијата, преломот е поим што го означува обликот и текстурата на површината добиена при кршење на еден минерал. Минералите имаат мошне карактеристичен прелом, и затоа тој е главна особеност по која се тие се распознаваат.
Преломот се разликува од цепливостта по тоа што цепливоста подразбира одвојување на парчињата долж цепните линии (споеви) на кристалната структура на минералот, наспроти општо кршење од било кој вид. Сите минерали имаат прелом, но тој потешко се препознава кај минералите што имаат мошне изразени споеви.
Школкест прелом
Школкест прелом (конхоиден) е закривен откршок што личи на концентричните риги на една школка. ЧЕстопати се јавува кај аморфни и фини материјали како кременот, опалот и опсидијанот, но може да се јави и кај кристалните материјали како кварцот.
Земјест прелом
Земјестиот прелом потсетува на штотуку отцепена почва. Се среќава кај релативно меки, минерали со полабав состав како лимонитот, каолинитот и алуминитот.
Деланчест прелом
Деланчестиот прелом е составен од долгнавести зашилени деланки (иверки). Се среќава особено кај влакнестите матеирјали како хризотилот, но може да се забележи и кај невлакнестите како кијанитот.
Нерамен прелом
Наремниот прелом нема доследна површина. Се јавува кај најразлични минерали, меѓу кои арсенопиритот, пиритот и магнетитот.
Трајко Дурчовски
Животопис
Роден е во 1943 година во с. Црна Река, кај Гуменџа, во Егејскиот дел на Македонија. Како дете ја доживува судбината на бегалец: заедно со мајка си, двајцата браќа и двете сестри, во 1948 година пребегал во Војводина, откако неговиот татко загинал како учесник во Граѓанската војна во Грција. Семејството било раздвоено и префрлено во Чехословачка. Детството го минал во детските домови во Димокури, Шилхежовице и Нове Хради. По школувањето се вработил во Тжинец, каде оформил свое семејство. Во Тжинец во 1962 година неговото семејство пак се споило и Трајко започнува да се занимава со уметничко творештво. Негова преокупација се сликите во железо. Во 1974 година преминува во Република Македонија, едно време живее во Дебар, а потоа во Охрид.
Дурчовски е автор на три стихозбирки, а има учествувано на изложби на кои ги претставува своите ликовни дела од железо.
Унец
Унец (словенечки: Unec) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Германски универзитет во Каиро
Германскиот универзитет во Каиро ГУЦ — непрофитен приватен универзитет во градот Каиро, Египет. ГУЦ била основана во 2002 година според законот на Египет и е главно поддржана од партнерските универзитети Улм и Штутгарт, Германската академска служба за размена (DAAD), државата Баден-Виртемберг и Германското сојузно министерство за образование и истражување.
ГУЦ нуди над 70 програми со дипл., М-р. и д-р. според Болоњскиот процес. Јазикот на наставата е англиски, а програмите се акредитирани во Германија од страна на ACQUIN и во Египет. Со повеќе од 10.000 студенти, ГУЦ е најголемата транснационална образовна институција.
Кампусот на ГУЦ во југоисточниот дел на Каиро опфаќа вкупно 577.000 м². Во прилог на различни спортски области, ова вклучува индустриски парк и сончев парк за интеграција на образование, истражување и примена. ГУЦ, исто така, работи и за гостинска куќа во Улм и кампус во Берлин со цел да ја подобри подвижноста на учениците и истражувачите Зајакнување на наставниците. На ГУЦ е поделена на следниве факултети: Информатичко инженерство и технологија, Медиумско инженерство и технологија, Инженерство и материјали материјали, Технологија за управување, фармација и биотехнологија, применета науки и уметности, правни студии и постдипломски студии и научно истражување.
Универзитетот е независен и самоуправувачки врз основа на својата повелба: Одборот на доверители е задолжен за основен надзор, а независно, Универзитетскиот совет го советува претседателот на универзитетот или потпретседателите за академски прашања. Двете комитети се екипирани со личности од Германија и Египет. Членови на Одборот на доверители се u.  a.:
Надворешна перцепција
Германското сојузно министерство за образование и истражување ја гледа ГУЦ, пред сè, во континуитетот на германско-египетската образовна соработка: "Првиот" германски "приватен универзитет во странство (формално приватна институција според египетскиот закон со германско име) е од големо политичко значење во долгогодишната и традиционална образовна соработка на Шпре и Нил, која започна пред повеќе од сто години со германската деноминационална школа во Каиро и Александрија. "
Во првите години од изградбата критиката на ГУЦ беше изразена во печатот. На пример,  Делумно недоволно познавање на јазикот на наставата на англиски јазик, високи стапки на неуспех во испитувањата и ракување со овие проблеми при цицање. Во времето на "Арапската пролет" и промената на режимот во Египет се одржаа протести во средина на ГУЦ, бидејќи тогаш студентите исто така можеа да ги изберат своите претставници на студентите во ГУЦ.
Наводи
29 988 31 442
Пливање на светското првенство во водени спортови 2011 – 200м мешано во женска конкуренција
Натпреварите во 200м поединечно мешано за жени во пливачките дисциплини на Светско првенство во водени спортови 2011 се одржаа на 24 и 25 јули. Прелиминациите и полуфиналето се одржаа на 24 јули, додека финалето се одржа на 25 јули.
Рекорди
Ниту Светски ниту шампионатски рекорд беа поставени во ова натпреварување.
Прелиминации
38 пливачи учествуваа во 5 групи, квалификувани пливачи се следниве:
Полуфинале
Полуфиналето се одржа во 18:24.
Финале
Финалето се одржа во 19:17.
Полуостровски кактус
Полуостровски кактус (Ferocactus peninsulae) е бурест кактус, дел од видот ферокактуси. Кактусот е ендемски во Мексико, поточно во сојузната држава Јужна Долна Калифорнија.
Опис
Полуостровскиот кактус достигнува висина и до 70 см. Кактусот е овален и има од 12 до 20 длабоки и изразени ребренца. Боцките се сивкасто-црвени и имаат бели или жолти врвови. Цветовите се налик на инка и тие се црвенкасти или жолти. Цветовите достигнуваат должина до 6 см. Плодовите се сферични, жолти и долги 4,5 см.
Распространетост
Полуостровскиот кактус е еднемичен на полуостровот Калифорнија, поточно во мексиканската сојузна држава Јужна Долна Калифорнија. Името на кактусот потекнува од матичниот регион каде е ендемски.
Шахот во 2001 година
2001 во шахот содржи некои значајни настани.
To the Stars (песна)
„To the Stars“ е сингл на лондонскиот дабстеп и електро рок бенд Modestep, од нивниот за сега прв неименуван албум којшто моментално е во изработка.
Музички спот
Музичкиот спот за оваа песна беше издаден на 17 октомври 2011 година на американското мрежно место YouTube („Јутуб“), а трае 4 минути.
Бистабилно коло
Бистабилно коло или флип-флоп – електронско коло во дигиталната електроника кое има две стабилни состојби заради што може да послужи како еден бит меморија. Бистабилното коло се контролира со еден или два контролни сигнала и/или со сигнал за дозвола. Често излезот, покрај нормалниот, има и комплементарен излез. Исто така, бистабилните кола изискуваат влезови за напојување и маса.
Бистабилните кола може да бидат асинхрони или синхрони. Асинхроните бистабилни кола се состојат од два вкрстени инверторски елементи – транзистори, НИ или НИЛИ кола. Синхрониот флип-флоп е верзија на асинхрониот кој има дополнителен влез (C или CLK, од англискиот збор clock - саат, односно EN или ENABLE, од зборот enable - овозможува) на кој се доведуваат синхронизациски импулси со константна честота така што флип-флопот ја менува состојбата на промената на овозможувачкиот сигнал. Синхроните бистабилни кола се проектирани специјално за синхрони системи и затоа ја игнорираат состојбата на своите влезови освен во моментот на промената на овозможувачкиот сигнал. Ова предизвикува бистабилното коло да може да го промени или задржи својот излезен сигнал во зависност од вредноста на влезните сигнали за време на преминот. Некои бистабилни кола ја менуваат вредноста на излезот за цело време на позитивниот или негативниот период на овозможувачкиот сигнал, некои на растечкиот раб на овозможувачкиот сигнал, а други на паѓачкиот раб. Бистабилните кола кај кои излезот постојано ги следи промените на влезовите додека евентуално не се доведе побуден сигнал кој ја замрзнува состојбата на излезот се нарекуваат леч кола (latch), додека колата кај кои излезот се менува само после доведување на соодветниот раб на побудниот сигнал се нарекуваат флип-флопови. Во литературата и каталозите често не се прави разлика меѓу лечеви и флип-флопови, па двата вида се нарекуваат флип-флопови.
Тактните флип-флопови типично се изработуваат како надреден-подреден уреди, во кои двата основни флип-флопа (со некои додатни логички кола) соработуваат за да го направат неосетлив на шумови меѓу премините на побудниот сигнал; но сепак тие често имаат асинхрони clear и set влезови кои можат да го променат моменталниот излез независно од тактот.
Понатаму флип-флоповите може да се поделат на видови кои можат да имаат заедничка применливост и во асинхрони и во тактувани секвенцијални системи: вообичаени видови се SR ("set-reset"), D ("data"), T ("toggle") и JK; сите можат да се изведат од другите видови со неколку логички кола. Однесувањето на некој вид флип-флоп може да се опише со карактеристичната равенка, која ја дава следниот израз Q_{n+1} во зависност од влезните сигнали и/или моменталниот излез.
SR флип-флоп
Флип-флопот SR има два влеза, S и R, по кои и го добил името. Влезот Ѕ се нарекува сетирачки влез (set – поставува), додека влезот R се нарекува ресетирачки влез (reset – поништува)
Со поставување на влезот Ѕ во логичка состојба 1, а на влезот R во логичка состојба 0, излезот Q се поставува во состојба 1, а излезот Q' во состојба 0. Доколку на влезот S се доведе логичка 0, а на влезот R логичка 1, на излезот Q се добива логичка 0, а на излезот логичка 1.
Ако на влезовите S и R истовремено се доведе логичка 0, на излезот не се случува никаква промена, додека со истовремено доведување на логичка 1, се предизвикува непредвидена состојба на излезот, па оваа комбинација се нарекува забранета состојба.
Најчест начин на запишување на работата на флип-флопот е со користење на табела на состојба:
Од оваа таблица директно се добива равенката:
И со фактот дека за дозволените состојби на влезот SR=0, се добива поедноставна равенка:
JK флип-флоп
JK флип-флоп ја надградува работата на SR флип-флопот со третирање на состојбата S=R=1 како наредба за „менување“. Комбинацијата J = 1, K = 0 е команда да се сетира флип-флопот; J = 0, K = 1 е команда да се ресетира флип-флопот, а комбинацијата Ј=К=1 го менува излезот во логички комплемент на својата моментална вредност. Кога Ј=К=0, излезите на флип-флопот ја задржуваат својата претходна состојба.
Табелата на состојба на флип-флопот е: Карактеристичната равенка на ЈК флип-флопот е:
Промената на состојбата на ЈК флип-флоп, заради присуството на И кола може да се врши само кога тригер-импулсот е активен на високо ниво. Како што состојбата на излезот ја менува и состојбата на влезот на логичките кола, така што ресетираниот флип-флоп може повторно да се сетира ако тригер-сигналот е сè уште активен. Колото на сликата десно ќе работи исправно само ако тригер-сигналот е многу краток, односно пократок од доцнењето на логичките кола и SR леч колото. Со оглед дека временските доцнења се подложни на големи варијации заради производните толеранции и промената на амбиентот, работата на ваков флип-флоп може да биде несигурен. Заради тоа ЈК флип-флоповите секогаш се реализираат со посложени конфигурации со надреден-подреден (мастер-слејв) или рабно тригерирање.
T флип-флоп
Флип-флопот Т има еден влез Т (од зборовите toggle или trigger). Овој флип-флоп тригерира само кога на влезот има висок сигнал и тогаш ја менува состојбата на излезот во комплемент на моменталната состојба.
Карактеристичната равенка на Т флип-флопот е: а може да биде опишана со помош на следната табела: Бидејќи врши промена на состојбата на излезот при секое високо ниво на сигналот на влезот, Т флип-флопот фактички го дели бројот на влезни импулси со два, т.е. ако честотата на тригер-сигналот е 4 MHz, излезната честота добиена од Т флип-флопот ќе биде 2 MHz. Оваа особина на „делење“ има употреба во разни дигитални бројачи.
Т флип-флоп може да се реализира со К флип-флоп (влезовите Ј и К се споени заедно и се однесуваат како влез Т) или со помош на D флип-флоп (влезот Т и Qn се поврзани на влезот D со ЕКСИЛИ врата).
D флип-флоп
Флип-флопот D моментално е најкористениот флип-флоп во дигиталната електроника. Најчесто се користи во стационарен регистарстационарни регистри и мемориски модули. Излезот Q ја презема состојбата на влезот D (од англискиот збор delay, заради задржување на влезот за еден тактен интервал) во моментот кога тактниот сигнал е на активниот раб.
Табела на состојба за D флип-флоп:
NGC 1064
NGC 1064 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1064 се споменува и како MCG -2-7-71.
Откривање
Објектот е откриен во 1886 година од страна на Френсис Ливенворт, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1064 е од видот Sc. Видливиот сјај со голо око изнесува 14,3 m, а оној во рамките на интервалот од минималната до максималната честота 15 m, додека површинскиот сјај изнесува 14,3 m/лм2. NGC 1064 има привидни димензии од 1,1' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 42 м 23,3 с, а неговата деклинација, односно висината на лакот на тој агол, - 9° 21' 46". Положбениот агол на објектот е во износ од 30°.
Whose Life (Is It Anyways?)
Whose Life (Is It Anyways?) е вториот сингл на Мегадет од нивниот последен студиски албум Thirteen. Песната е трета по редослед на споменатиот албум, а текстот и музиката ги напишал Дејв Мастејн. Официјалниот датум на издавање бил 17 октомври 2011, а на 2 мај 2012 бил промовиран и видео запис како поткрепа за синглот.
Песната добила номинација за Греми наградите (2013) во категоријата „Најдобра хард рок/хеви метал изведба“, каде освен оваа, во конкуренција биле уште 5 композиции.
Видео запис
Спотот бил поставен на YouTube страницата од Роудранер Рекордс. Во филмот е вметнат и текстот од песната, а дејството е борба помеѓу група изреволтирани луѓе и вооружени единици.
Cesare Attolini
Cesare Attolini (изговорено: Чезаре Атолини) е луксузна марка за машка облека основана во Неапол во 30-тите години на минатиот век од Винченцо Атолини.
Компанија
Брендот сега го водат неговите внуци Џузепе и Масимилијано Атолини. Атолини помогнал да се промовира неаполската силуета со тенки линии, високи отвори на рацете и јакни со меки раменици.
Местата за малопродажба се наоѓаат во Неапол, Милано, Бал Харбор, Њујорк, Баку, Мајами и Истанбул.
NGC 2984
NGC 2984 — леќеста галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2984 се споменува и како IC 556, UGC 5200, MCG 2-25-25, CGCG 63-53.
Мајчина душичка
Мајчина душичка, (науч. Thymus) — со околу 350 видови на ароматични многугодишни растенија и полугрмушки високи до 40 см, кои припаѓаат на семејството на усноцветните растенија. Членовите потекнуваат од умерените региони на Европа, Северна Африка и Азија. Стеблата се тенки и жичести, а листовите се многугодишни кај повеќето видови, наредени наспрамно, овални, целосни и мали, долги 4–20 mm и најчесто ароматични. Цветовите се групирани во густи терминални главички, со нееднаква чашка, кај која горната усна е троделна, а долната е расцепена. Венчето е цевчесто, долго 4-10 мм, бело, розово или лилјаково.
NGC 2984
Откривање
Објектот е откриен на 15 март 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Мајчина душичка
Неколку видови од овој род се култивираат како кулинарски билки или украсни растенија. Најпознат вид е Thymus vulgaris, односно обична мајчина душичка.
NGC 2984
Податоци од набљудување
Според морфолошката класификација на галаксиите, NGC 2984 е од видот S0. Видливиот сјај со голо око изнесува 13,4 m, а оној во рамките на интервалот од минималната до максималната честота 14,4 m, додека површинскиот сјај изнесува 12,5 m/лм2. NGC 2984 има привидни димензии од 0,7' х 0,7'.
Мајчина душичка
Видовите од родот на мајчина душичка се користат како храна од страна на ларвите на некои пеперутки (Chionodes distinctella) и тврдокрилците C. lixella, C. niveicostella, C. serpylletorum и C. struella, од кои последните три се хранат исклучително со мајчина душичка.
Етнологија и митологија
Мајчината душичка се сретнува во мотивите и обичаите на многу европски народи. Жртвите кои Старите Грци ги принесувале на боговите, биле спалувани со оваа билка. Старите Римјани верувале дека оваа ароматична билка може да ги брка змиите, скорпиите и други отровни животни Во Тирол се верувало дека таа штити од секое зло, додека пак во Саксонија, во неа ги капеле децата за да бидат успешни, како и заштитени од болести и зло.
Капењето деца во вода со мајчина душичка се практикувало и кај словенските народи. Оваа билка кај словените има хтонски карактер и е врска со душите на починатите. Кај јужните Словени се поврзувала со култот на древното сесловенско божество Баба. Оваа билка има слично име на повеќето од словенските јазици: мала материнка, богородська трава (украински), материдушка (Mateřídouška - чешки), бабидушка (babyduška - кај Лужичките Срби, мајкина душица кај Србите.
NGC 2984
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 43 м 40,3 с, а неговата деклинација, односно висината на лакот на тој агол, + 11° 3' 41".
Други поделби
Проучување на NGC 2984 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27838. Во рамките на атласот на длабокото небо, Уранометрија 2000.00, објектот припаѓа на групата означена со бројот 188; додека во Каталогот на основни ѕвезди (GSC) е групиран под бројот 831. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 990.
Силвио Хајневетер
Силвио Хајневетер (роден на 21 октомври 1984) е германски ракометар на Фуксе Берлин и германската репрезентација.
Учествувал на Светското првенство во ракомет во 2019 година. Најчесто во игра влегува како замена на првиот голман на репрезентацијата Андреас Волф.
Шутевец (Ранченци)
Шутевец — археолошко наоѓалиште во светиниколското село Ранченци. Наоѓалиштето претставува средновековна некропола. На 2 км северно од селото, високо над суводолицата Попчур има камени плочи, грубо обработени, а на некои под нив е врежан крст.
Топол кај Бегуње
Топол кај Бегуње (словенечки: Topol pri Begunjah) — населба во Општина Церкница во западна Словенија. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
Густафсонов закон
Густафсонов закон (познат и како Густафсон-Барсисов закон) е закон во компјутерската наука кој вели дека пресметките кои вклучуваат произволно голема збирка од податоци можат ефикасно да се паралелизираат (паралелно извршување). Густафсоновиот закон претставува контраст или целосна спротивност од Амдаловиот закон, според кој со паралелно извршување на фиксна големина од податоци се добива ограничено забрзување. Густафсоновиот закон првпат е опишан од Џон Л. Густафсон и неговиот колега Едвин Х. Барсис:
каде P е број на обработувачи, S е забрзувањето, додека a е делот кој не може да се извршува паралелно.
Густафсоновиот закон ги решава недостатоците на Амдаловиот закон, кој не ја искористува целосно компјутерската моќ која станува достапна со зголемувањето на бројот на машини. Густафсоновиот закон смета дека програмерите имаат тенденција кон избирање на големината на проблемите за да одговара на моментално достапната опрема за да се решат проблемите во разумно фиксно време. Како резултат на тоа, ако побрза (повеќе паралелна) опрема стане достапна, поголеми проблеми можат да бидат решени во истото време.
Соодветно на тоа, Густафсон го нарече својот метрички систем размерно забрзување, затоа што во горенаведената формула, S(P) е односот на серискиот и паралелниот дел; првиот дел е размерен со бројот на обработувачи, додека вториот е фиксен или скоро фиксен. Ова е во контраст со Амдаловиот закон, според кој времето на извршување на еден процес има фиксна величина и го споредува со повеќе-процесно паралелно извршување кое се намалува. Поради тоа, Амдаловиот закон се заснова на претпоставката дека проблемот е со фиксна големина; претпоставува дека целосната работа на програмата нема да се промени во однос на машината (бројот на обработувачи). Двата закони претпоставуваат дека делот кој може да се паралелизира е еднакво распределен помеѓу P број на обработувачи.
Резултатот од Густафсоновиот закон беше префрлање целта на истражување на избирање или реформулирање на проблемите така што решавањето на поголем проблем во истото време може да стане возможно. На некој начин, овој закон ја редефинира ефикасноста, поради можноста дека ограничувањата од секвенцијалниот дел од програмата можат да бидат решени со зголемување на целосната моќност.
Изведување на Густафсоновиот закон
Времето на извршување на програма користејќи паралелизација е разложено како:
каде a е сериското време и  b е паралелното време на некој од  P обработувачите.
Клучната претпоставка на Густафсон и Барсис е дека целокупната работа која треба да се изврши паралелно варира линеарно со бројот на обработувачи кои се користат. Следува практичната импликација дека еден процесор е повеќе спремен од една задача која треба да се изрши паралелно со (вообичаено исти) други задачи. Ова имплицира дека, паралелното време според бројот на процеси, треба да биде фиксно бидејќи P може да варира. Соодветното време за серискиот дел е:
Како резултат на тоа забрзувањето е:
Дефинирање за серискиот дел од времето на паралелно изршување имаме: